**PASKAIDROJUMA RAKSTS**

**Gulbenes novada domes 2024.gada \_\_.\_\_\_\_\_saistošajiem noteikumiem Nr. \_\_ “Grozījumi Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir veikt grozījumus Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums” (turpmāk - Nolikums), iestrādājot nolikumā instituciāla rakstura izmaiņas, precizējot domes kompetenci attiecībā uz lēmumu pieņemšanu par publisko tiesību līgumu noslēgšanu, kā arī veicot tehniska rakstura precizējumus.1. Gulbenes novada pašvaldības dome 2024.gada 30.maijā pieņēma lēmumu Nr.GND/2024/233 “Par Gulbenes novada pašvaldības iestādes “Gulbenes novada kultūras centrs” iekšējo reorganizāciju”. Minētais lēmums paredz reorganizēt Gulbenes novada pašvaldības iestādi “Gulbenes novada kultūras centrs”, pievienojot tās struktūrvienību “Ozolkalna kultūras un sporta centrs “Zīļuks”” struktūrvienībai “Beļavas tautas nams”. Reorganizācija pabeidzama līdz 2024.gada 30.jūnijam.2. Gulbenes novada pašvaldības dome 2024.gada 30.maijā pieņēma lēmumu Nr.GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes”. Minētais lēmums paredz reorganizēt šādas Gulbenes novada pašvaldības iestādes (reorganizācija pabeidzama līdz 2024. gada 30.septembrim): 1) Gulbenes novada Druvienas pagasta pārvalde, Gulbenes novada Lizuma pagasta pārvalde, Gulbenes novada Rankas pagasta pārvalde, Gulbenes novada Tirzas pagasta pārvalde - tās apvienojot un izveidojot jaunu Gulbenes novada pašvaldības iestādi - Druvienas, Lizuma, Rankas un Tirzas pagastu apvienības pārvalde;2) Gulbenes novada Beļavas pagasta pārvalde un Gulbenes novada Lejasciema pagasta pārvalde - tās apvienojot un izveidojot jaunu Gulbenes novada pašvaldības iestādi - Beļavas un Lejasciema pagastu apvienības pārvalde;3) Gulbenes novada Daukstu pagasta pārvalde, Gulbenes novada Galgauskas pagasta pārvalde, Gulbenes novada Jaungulbenes pagasta pārvalde, Gulbenes novada Līgo pagasta pārvalde - tās apvienojot un izveidojot jaunu Gulbenes novada pašvaldības iestādi - Daukstu, Galgauskas, Jaungulbenes un Līgo pagastu apvienības pārvalde;4) Gulbenes novada Litenes pagasta pārvalde, Gulbenes novada Stāmerienas pagasta pārvalde, Gulbenes novada Stradu pagasta pārvalde - tās apvienojot un izveidojot jaunu Gulbenes novada pašvaldības iestādi - Litenes, Stāmerienas un Stradu apvienības pārvalde.3. Gulbenes novada pašvaldības dome 2024.gada 29.februārī pieņēma lēmumu Nr.GND/2024/53 “Par Gulbīša pamatskolas likvidāciju”. Minētais lēmums paredz likvidēt Gulbīša pamatskolu ar 2024.gada 1.septembri.Izstrādājot Nolikumu, tika paredzēts, ka lēmumu par publisko tiesību līguma Valsts pārvaldes iekārtas likuma izpratnē noslēgšanu pieņem pašvaldības dome, bet publisko tiesību līgumus pašvaldības vārdā paraksta domes priekšsēdētājs, ja dome nav lēmusi citādi (54. un 55.punkts). Reālajā praksē ir radušās situācijas, kad valsts pārvaldes iestādes, kas administrē noteiktus projektus, kuros dalību ņem Gulbenes novada pašvaldība, noslēgtos attiecīgos līgumus uzskata par publisko tiesību līgumiem, attiecinot uz tiem sadarbības līguma pazīmes. Ievērojot minēto, apstiprināšanai domē nepieciešams virzīt pilnīgi visus publisko tiesību līgumus, tajā skaitā sadarbības līgumus dažādu projektu realizācijā, kā arī visus grozījumus un precizējumus šajos līgumos, kas rada ļoti smagnēju procedūru. Novēršot aprakstīto situāciju, plānots, ka dome turpmāk pieņems lēmumu tikai par administratīvo līgumu, deleģēšanas un līdzdarbības līgumu noslēgšanu. |
| 2. Fiskālā ietekme uz pašvaldības budžetu | Saistošajiem noteikumiem nav tiešas ietekmes uz pašvaldības budžetu, jo tie izriet no iepriekš pieņemtajiem domes lēmumiem. Paredzamā pozitīvā ietekme uz pašvaldības budžetu 2025.gadā (ietaupītie budžeta līdzekļi) saistībā ar:1. Gulbenes novada pašvaldības iestādes “Gulbenes novada kultūras centrs” reorganizāciju, pievienojot tās struktūrvienību “Ozolkalna kultūras un sporta centrs “Zīļuks”” struktūrvienībai “Beļavas tautas nams” – aptuveni15 000 euro;
2. Gulbenes novada pagastu pārvalžu reorganizāciju, izveidojot pagastu apvienības pārvaldes – aptuveni 240 000 euro;
3. Gulbīša pamatskolas likvidāciju – aptuveni150 000 euro.
 |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – domei, pieņemot attiecīgos lēmumus par instituciāla rakstura izmaiņām pašvaldības administrācijas struktūrā, novada iedzīvotāji tāpat kā līdz šim pašvaldības pakalpojumus varēs saņemt attiecīgā pagasta ietvaros;3.2. ietekme uz vidi – nav3.3. ietekme uz iedzīvotāju veselību – nav; 3.4. ietekme uz uzņēmējdarbības vidi pašvaldības teritorijā – nav; 3.5. ietekme uz konkurenci – nav.  |
| 4. Ietekme uz administratīvajām procedūrām un to izmaksām | Saistošajiem noteikumiem nav tiešas ietekmes uz līdzšinējām administratīvajām procedūrām vai to izmaksām, jo tie izstrādāti, pamatojoties uz iepriekš pieņemtajiem domes lēmumiem. Gulbenes novada iedzīvotāji tāpat kā līdz šim pašvaldības pakalpojumus varēs saņemt attiecīgā pagasta ietvaros. |
| 5. Ietekme uz pašvaldības funkcijām un cilvēkresursiem | Ievērojot paskaidrojuma raksta 1.sadaļā aprakstītos domes pieņemtos lēmumus:1) reorganizējot Gulbenes novada pašvaldības iestādi “Gulbenes novada kultūras centrs”, pievienojot tās struktūrvienību “Ozolkalna kultūras un sporta centrs “Zīļuks”” struktūrvienībai “Beļavas tautas nams” – tiek likvidēta 1 amata vieta;2) veicot Gulbenes novada pagastu pārvalžu reorganizāciju, izveidojot pagastu apvienības pārvaldes – tiek likvidētas vai samazinātas 31 amata vieta, bet plānots izveidot 14 amata vietas;3) izbeidzot Gulbīša pamatskolas darbību – tiek likvidētas 30 amata vietas. |
| 6. Informācija par izpildes nodrošināšanu | Saistošo noteikumu izpildes nodrošināšana tiks realizēta, ievērojot iepriekš pieņemtos domes lēmumus, kas atspoguļoti paskaidrojuma raksta 1.sadaļā, proti:1. Gulbenes novada pašvaldības iestādes “Gulbenes novada kultūras centrs” struktūrvienības “Ozolkalna kultūras un sporta centrs “Zīļuks”” funkcijas veiks struktūrvienība “Beļavas tautas nams”;
2. veicot Gulbenes novada pagastu pārvalžu reorganizāciju un izveidojot pagastu apvienības pārvaldes, tās realizēs attiecīgo pagasta pārvalžu funkcijas;
3. Gulbīša pamatskolas izglītojamo tālāko izglītošanos pilnvērtīgi var nodrošināt Gulbenes novada vidusskola.
 |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanai – Gulbenes novada pašvaldības nolikuma precizēšanai atbilstoši reālajai situācijai, ņemot vērā institucionāla rakstura izmaiņas, kā arī nepieciešamību veikt tehniska rakstura precizējumus. |
| 8.Izstrādes gaitā veiktās konsultācijas ar privātpersonām un institūcijām | Lai pārrunātu Gulbīša pamatskolas likvidācijas procesu un skaidrotu risinājumus pamatizglītības tālākai iegūšanai, Gulbenes novada pašvaldības, Gulbenes novada pašvaldības domes deputātu un Gulbenes novada Izglītības pārvaldes pārstāvji tikās 2024.gada 31.janvārī ar izglītības iestādes izglītojamo vecākiem un 2024.gada 12.februārī ar Jaungulbenes pirmskolas izglītības iestādes “Pienenīte” sešgadnieku vecākiem, kuriem 2024./2025. mācību gadā ir jāuzsāk skolas gaitas.Lai cita starpā pārrunātu jautājumus par Gulbenes novada pagastu pārvalžu reorganizāciju, izveidojot pagastu apvienības pārvaldes, Gulbenes novada pašvaldības pārstāvji sadarbībā ar biedrību “Sateka” no 2024.gada 20.marta līdz 2024.gada 25.aprīlim rīkoja apkaimju darbnīcas visos pagastos Gulbenes novadā.Atbilstoši Pašvaldību likuma 46. panta trešajai daļai, lai informētu sabiedrību par Saistošajiem noteikumiem un dotu iespēju izteikt viedokli, Saistošie noteikumi no 2024.gada 3.jūnija līdz 2024.gada 16.jūnijam tika publicēti Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”.  |

Gulbenes novada domes priekšsēdētājs A. Caunītis